28/02/2020 | Administración LocalMunicipal
Carballo
Aprobación dos Padróns das Taxas de auga, sumidoiros e depuración.3º trimestre do 2019.

Aprobación dos Padróns das Taxas de auga, sumidoiros e depuración.3º trimestre do 2019. Por medio do presente anuncio, faise público que por resolución desta Alcaldía nº 413/2020, do 21/02/2020, se teñen aprobado os Padróns Fiscais correspondentes ás Taxas pola prestación dos servizos de abastecemento de auga potable, rede de sumidoiros e depuración de augas residuais correspondentes ao CUARTO TRIMESTRE DO 2019, vistas as lecturas dos contadores e consumos realizados durante o mesmo polos destinatarios dos servizos, consonte ás seguintes contías: Subministración de auga: 185.374,24 € Rede de seneamento: 81.663,59 € Depuración de augas residuais: 150.682,87 € TOTAL: 417.720,70 € Canon da auga: 87.263,90 € Recadación. Apertura do prazo de pagamento en período voluntario. Notificación: Mediante o presente anuncio no B. O. P., a efectos da súa exposición pública, polo prazo de 15 días hábiles, contados a partires do seguinte ao da súa publicación, procédese á súa notificación colectiva a todos os contribuintes segundo o establecido no art.102.3 da Lei 58/2003, do 17 de decembro, Xeral Tributaria. O prazo de cobramento en período voluntario será de dous meses contados a partires do día seguinte ao da publicación do edicto de exposición pública desta resolución. Para o cobramento das ditas taxas, a empresa concesionaria do servizo remite aos enderezos de notificación facilitados polos contribuintes un recibo ou carta de pagamento. O pagamento deberá de se efectuar, ben mediante ingreso directo nas oficinas de GESTAGUA, S. A., sitas na R/Río Ulla, 2, baixo, de Carballo, ben mediante ingreso na conta bancaria da entidade de crédito indicada nas cartas do pagamento –BSCH-, ben a través da Oficina Virtual da web www.gestagua.es, ou ben mediante código QR, de non se atopar domiciliado a través de entidade bancaria a xestión de cobramento. As persoas que non reciban ou teñan extraviado os recibos de pagamento poderán solicitar un duplicado dos mesmos dirixíndose ás oficinas da concesionaria do servizo antes do fin do prazo de pagamento antes expresado, donde se realizará a xestión para obter o duplicado, pois a falta de recepción dos mesmos non exime da obriga de pagamento dentro do período voluntario nin evita o inicio da vía de constriximento. Transcorrido o prazo voluntario de pagamento sen que se teña efectuado o ingreso, a débeda esixirase pola vía de constriximento, esixíndose o recargo de prema que corresponda, xuros de mora, e costas, se proceden. A falta de pagamento do canon da auga (tributo autonómico) no período voluntario, suporá a esixencia do mesmo directamente ao contribuínte pola vía de constriximento por parte da Consellería de Facenda da Xunta de Galicia. A repercusión do canon da auga poderá ser obxecto, por parte do contribuínte, de reclamación económico-administrativa ante a Xunta Superior de Facenda da Xunta de Galicia no prazo de UN MES desde que se entenda producida a notificación deste Padrón Fiscal. Recursos: Contra do presente acordo de aprobación das liquidacións incorporadas ao Padrón Fiscal, os interesados poderán interpoñer recurso de reposición ante a Alcaldía, segundo o disposto no art.14.2 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, no prazo de UN MES, contado desde o día seguinte ao remate do prazo de exposición ao público. A interposición de tal recurso non suspenderá a eficacia da/s liquidación/s recorrida/s, agás que se solicite a súa suspensión e se aporte garantía nos termos establecidos no art.14.2. i) da norma antes citada. O recurso entenderase desestimado por silencio administrativo se non se ten resolto expresamente no prazo de UN MES desde a súa interposición. Contra a desestimación do recurso poderase interpór recurso contencioso-administrativo ante o Xulgado do Contencioso-Administrativo de A Coruña no prazo de DOUS MESES, contados desde a notificación expresa da desestimación, ou no de SEIS MESES desde que se produza a desestimación presunta por silencio administrativo, segundo establece o art.46.1 da Lei 29/1998, do 13 de xullo, reguladora da xurisdicción contencioso-administrativa. Carballo, 24 de febreiro do 2020. O ALCALDE, Asdo: Evencio Ferrero Rodríguez